Mauritanija
Mauritanija (arab. الموريتانية = al-Mūrītānīyah, pranc. Mauritanie), oficialiai Mauritanijos Islamo Respublika (arab. الجمهورية الإسلامية الموريتانية = al-Jumhūrīyah al-Islāmīyah al-Mūrītānīyah, pranc. République islamique de Mauritanie) – valstybė šiaurės vakarų Afrikoje, prie Atlanto vandenyno. Šiaurėje ir šiaurės vakaruose ribojasi su Vakarų Sachara, šiaurės rytuose – su Alžyru, rytuose ir pietryčiuose – su Maliu, pietvakariuose – su Senegalu. Šalies sostinė ir didžiausias miestas – Nuakšotas.